EkBass/fiwiki-20250220-pages-articles huggingface dataset:
Greta Langenskjöld

Greta Margareta Langenskjöld (6. helmikuuta 1889 Pietari – 11. syyskuuta 1975 Helsinki) oli suomalainen kirjailija, rehtori ja kriitikko.Greta Langenskjöld 50-vuotias, Helsingin Sanomat, 06.02.1939, nro 35, s. 3, Kansalliskirjaston digitaaliset aineistot Langenskjöldin vanhemmat olivat kenraalimajuri Nikolai Teodor Albrekt Langenskjöld ja Vera Malova. Perheen kotikieli oli venäjä, mutta isä päätti kouluttaa tyttärensä Gretan ja Agneksen Suomessa jotta he oppisivat ruotsia. Greta Langenskjöld kirjoitti ylioppilaaksi Viipurissa ruotsalaisilta jatkoluokilta 1906 ja hän valmistui filosofian kandidaatiksi Helsingissä 1911. Langenskjöld oli opettajana Porvoon ruotsalaisessa yksityisessä tyttökoulussa 1915–1920. Hän toimi sitten yksityisen ruotsalaisen tyttökoulun (Laurellska skolan) rehtorina Helsingissä vuosina 1921–1959. Hänen esikoisteoksensa oli runoteos Dikter, jonka jälkeen seurasi monia muitakin runokokoelmia. Hänen runoudessaan näkyi selvästi hänen kveekaritaustansa mukainen kristillinen elämänkatsomus ja rauhanaate. Muun muassa teos Genom mörkret (1942) sisältää pasifistisia runoja. Vuonna 1921 Langenskjöld julkaisi myös evankelista Paul von Nicolayn (1860–1919) elämäkerran. Langenskjöld oli Kristillisen Ylioppilasliiton sanomalehden Ad Lucem toimittajana ja oli esitelmöitsijänä liiton tilaisuuksissa. Hän toimi myös Suomen Rauhanliitossa, ja oli vuodesta 1930 liiton keskushallituksen jäsen. Langenskjöldin sisar Agnes Langenskjöld oli tunnettu kirjallisuuskriitikko ja esseisti. == Teoksia == * Dikter. Söderström, Helsingfors 1912 * Dikter : andra samlingen. Söderström, Helsingfors 1915 * Dagrar. Schildt, Helsingfors 1917 * Levande tro. Schildt, Helsingfors 1918 * De som trodde : in memoriam. Helsingfors 1919 * Dikter i urval. Schildt, Helsingfors 1921 * Paul Nicolay : en levnadsteckning. Schildt, Helsingfors 1921, suomeksi nimellä Paul Nicolay : elämänkuvaus. Suomen kristillisen ylioppilasliiton julkaisuja 20. WSOY 1922, e-kirjana Gutenberg-projektissa., englanniksi nimellä Baron Paul Nicolay : a biography : christian statesman and student leader in Northern and Slavic Europe. Georg H. Doran company, New York 1924 * Samklang. Schildt, Helsingfors 1922 * Fjällstigar. Schildt, Helsingfors 1925 * Det omöjliga : glimtar ur trons värld. Schildt, Helsingfors 1926 * Sträckta händer. Schildt, Helsingfors 1928 * Ensamma steg. Schildt, Helsingfors 1932 * Tysta röster. Schildt, Helsingfors 1937 * Genom mörkret. Schildt, Helsingfors 1942 * Festkantat vid Svenska privata läroverkets för flickor 75-årsfest : sångpartierna tidigare utförda vid skolhusets invigning den 19 mars 1928 ; musik av Ole Edgren. Svenska privata läroverket för flickor, Helsingfors 1946 * Men Gud - : dikter. Schildt, Helsingfors 1963 * Ansikte mot ansikte. Religiös dikt 10. Förbundet för svenskt församlingsarbete i Finland, Helsingfors 1968 ==Lähteet== *Uppslagsverket Finland *Svenska litteratursällskapet i Finland *Antti Alhonsaari: Quakers in Finland – a short history == Viitteet == Luokka:Suomalaiset runoilijat Luokka:Suomen koulujen rehtorit Luokka:Vuonna 1889 syntyneet Luokka:Vuonna 1975 kuolleet
Radioaktiivista jätettä

Radioaktiivista jätettä on Pyhät Tepot -yhtyeen neljä kappaletta sisältävä EP. Se julkaistiin 9. maaliskuuta 2011. Julkaisun kappaleet ottavat kantaa senaikaisiin yhteiskunnallisiin epäkohtiin, vaikka aiemmin laulaja Steven Riekki oli sanonut, ettei tee kantaa ottavia kappaleita. == Kappaleet == Kaikki kappaleet säveltänyt ja sanoittanut Steven Riekki. # # # # == Kokoonpano == * Steven Riekki – laulu, koskettimet * Gustavo Älytapio – rummut * Niisku-Makke – kitara, taustalaulut * Elton Bolton Poppa – basso, taustalaulut === Vierailevat muusikot === * Sirhan Sirhan – saxofoni * Söpö Sini – taustalaulut * Suloinen Susanna – taustalaulut * Säihkyvä Siiri – taustalaulut === Tuotanto === * Äänitys ja miksaus: Juha Kapiainen – äänittäjä, miksaaja * Henkka Niemistö – masteroija (Chartmakers) * Risto Vauras – kansikuva, graafinen suunnittelu == Lähteet == Luokka:Vuoden 2011 EP:t Luokka:Pyhät Tepot -yhtyeen albumit
Loassonibba

Loassonibba on Suomen viidenneksi korkein tunturi Enontekiöllä, Käsivarren Yliperällä. Useimmat lähdeteokset antavat sen korkeudeksi merenpinnasta 1190,3 metriä. Se sijaitsee Urtaslaakson ylä/ länsipään eteläpuolella, Lossujärven itärannalla, lähellä Norjan rajaa. Loassoniban länsirinne on varsin loiva ja helppokulkuinen, joskin melko kivikkoinen. Sen etelärinne on louhikkoinen ja jyrkkä. Kaikkein vaikeakulkuisimpia ovat tunturin pohjois- ja koillisrinteet, jotka ovat pystyjyrkkää pahtaa.Halti - Kilpisjärvi Ulkoilukartta 1:50 000, Karttakeskus 2008, ISBN 978-951-593-245-7, lisäksi http://www.retkikartta.fi/retkikartta.php | Viitattu 12.5.2012 Tiedosto:Lossujärvi Loassonibalta.JPG|Lossujärvi Loassoniban rinteeltä nähtynä, pilvet roikkuvat alhaalla Tiedosto:Synkkä taivas Loassoniballa.JPG|Synkkiä sadepilviä itäisellä taivaalla Loassoniban takana ==Katso myös== *Luettelo Suomen korkeimmista kohdista == Lähteet == Luokka:Enontekiön tunturit Luokka:Skandit
Länsi-Friesland

Länsi-Friesland () on alue Pohjois-Hollannin provinssissa Alankomaissa. Alueen pinta-ala on noin 800 neliökilometriä. Länsi-Frieslandin pääkaupunki on Hoorn. Alueen perinteinen murre on länsi-friisi. Luokka:Pohjois-Hollanti
Wellandin kanava

thumb|240px|Irtolastialus John B. Aird Wellandin kanavassa lähellä St. Catharinesia. Wellandin kanava on Etelä-Ontariossa sijaitsevan Niagaran niemimaan poikki rakennettu sisävesikanava, jonka pituus on 44 kilometriä ja putouskorkeus sata metriä. Se yhdistää Ontariojärven Eriejärveen ohittaen vuolaan Niagarajoen ja siihen kuuluvat Niagaran putoukset. == Rakentaminen ja sulkujärjestelmät== Wellandin kanavan ensimmäinen vaihe otettiin käyttöön vuonna 1829, pitkälti paikallisen liikemiehen William Hamilton Merrittin päättäväisyyden ansiosta. Kanavaa kunnostettiin ja osittain uudelleenrakennettiin vuosina 1845, 1887 ja 1932, kunnes se vuonna 1959 liitettiin osaksi Saint Lawrencen vesitietä. Vuonna 1973 saatiin valmiiksi Wellandin itäpuolitse kiertävä, 13 kilometriä pitkä uusi kanavaosuus, joka korvasi kaupungin keskustan läpi kulkeneen vanhan reitin. Kanava on noin 8 metriä syvä ja 95 metriä leveä lukuun ottamatta vuonna 1973 rakennettua osuutta, jonka syvyys on 9 metriä ja leveys lähes 107 metriä. Sulkuja on yhteensä kahdeksan – seitsemän kanavan pohjoispäässä Ontariojärven ja Thoroldin välillä sekä yksi Port Colbornessa lähellä sen eteläpäätä. Sulut 4–6 muodostavat kuuluisan parillisen portaikon, jonka kokonaispituus on 1,25 kilometriä ja putouskorkeus 43 metriä. Suurin laivakoko on 222,5 × 23,8 × 8 metriä ja alikulkukorkeus 35,5 metriä. Kanavan poikki on rakennettu kolme tunnelia, yksitoista nostosiltaa ja yksi kiinteä silta, ja kesäkaudella sen yli liikennöi kevyen liikenteen lautta. == Taloudellinen merkitys ja hallinnointi == Wellandin kanavan kautta kulkee vuosittain noin 3 300 alusta, kun vielä vuonna 1959 alusten lukumäärä oli lähes 8 000; samalla alusten keskimääräinen koko on kuitenkin kasvanut. Vuosina 1959–1979 rahdin määrä nousi 25 miljoonasta tonnista 66 miljoonaan tonniin vuodessa, minkä jälkeen taloudellinen lama ja liikennejärjestelyjen muuttuminen käänsivät sen laskuun. Nykyään rahtia kuljetetaan kanavaa pitkin keskimäärin 37 miljoonaa tonnia vuodessa ja se koostuu lähinnä rautamalmista, vehnästä, maissista, soijapavuista, hiilestä sekä rauta-, teräs- ja sementtituotteista. Kanavaa hallinnoi voittoa tavoittelematon St. Lawrence Seaway Management Corporation -yhtiö, joka saa rahoituksensa laivanvarustamoilta ja Kanadan valtiolta. == Lähteet == == Aiheesta muualla == Luokka:Kanadan kanavat Luokka:Ontarion liikenne
Ruttolääkäri

Ruttolääkäri oli keskiajalla ja uuden ajan alkupuolella toiminut puoskari, joka hoiti ruttoon sairastuneita. 1600-luvulta lähtien ruttolääkärit käyttivät kasvoillaan linnun nokan muotoista naamaria sekä suojaavia kasvopeitettä ja pukua. Ruttolääkärin naamarin "nokassa" pidettiin yrttejä, joiden uskottiin estävän lääkäriä saamasta tartuntaa. Kaupungit palkkasivat ruttolääkäreitä pitämään huolta sairastuneista ja lääkärien oli määrä auttaa niin köyhiä kuin rikkaitakin, vaikkakaan todellisuudessa näin ei tapahtunut. Koska lääkäreiksi otettiin suuren kysynnän vuoksi miltei kuka tahansa, ei suurimmalla osalla heistä ollut minkäänlaista koulutusta. Ruttolääkäriksi halunneella tuli kuitenkin olla luku- ja kirjoitustaito, mikä ei ollut keskiajalla yleistä. == Hoitotavat ja tehtävät == Ruttolääkärit harjoittivat parannuskeinona lähinnä suoneniskentää. Myös sammakoita ja iilimatoja käytettiin "pahan veren" poistamiseen. Itseaiheutettu kipu oli joidenkin lääkäreiden ja pappien mukaan tehokkainta hoitoa ruttoa vastaan. Yleisesti uskottiin, että sairaus oli Jumalan rangaistus ihmisten synneistä ja että parasta, mitä sairastunut saattoi tehdä, oli rangaista itseään lisää – esimerkiksi piiskaamalla itseään metallinpalasilla vahvistetulla ruoskalla. Ruttolääkäreiden tehtäviin kuului myös kirjata ylös tartunnan saaneiden ja kuolleiden määrä. Mikään heidän menetelmistään ei kuitenkaan aidosti auttanut sairastuneita, vaan ne yleensä pahensivat heidän tilaansa. ==Lähteet== == Aiheesta muualla == Luokka:Keskiajan lääketiede
Ann-Mari Lindberg

Ann-Mari Lindberg (s.1935, Helsinki) on suomenruotsalainen kirjailija. Lindberg on julkaissut muun muassa omaelämäkerrallisen trilogian jonka osat ovat "Kraschen” (Romahdus) (Söderströms/Kirjayhtymä 1996), “Chansen”(Mahdollisuus) (Söderströms/Tammi 1998) sekä “Revanschen” (Hyvitys) (Söderströms 2000/Tammi 2002). Vuonna 2005 ilmestyi “Uudisraivaajaelämää Porkkalassa” (Tammi) kertomus Porkkalasta ennen ja jälkeen Neuvostomiehitystä. == Lähteet == * Författarna: Ann-Mari Lindberg Finlands Svenska Författareförening * Lindberg Ann-Mari: Hyvitys Tammi == Aiheesta muualla == *Uskottavaa, mutta totista luettavaa Kun paniikki iskee ja mieli järkkyy Helsingin Sanomat * Nuorikkona palautetussa Porkkalassa Helsingin Sanomat *Ote Ann-Mari Lindbergin haastattelusta Carl Sebastian Lindbergin videoteoksessa "Koti ja isänmaa" Luokka:Suomenruotsalaiset kirjailijat Luokka:Vuonna 1935 syntyneet Luokka:Elävät henkilöt
Haapala

Haapala voi tarkoittaa seuraavia: == Paikannimi == * Suomessa ** Haapala, Kerimäen kunnan entinen nimi ** Haapala, kylä Laukaassa ** Haapala, kylä Kouvolassa ent. Sippolan kunnan, myöhemmin Anjalankosken alueella ** Haapala, ranta-alue Naantalissa ** Haapala, kylä Vetelissä * Venäjällä ** Haapala, entinen Suomen kylä Kivennavalla ja nykyinen Venäjän taajama () Karjalankannaksella ** Haapala, kylä Leningradin alueen Jaaman piirissä Venäjällä ** Haapalanjärvi järvi Venäjällä ** Haapalanjoki joki Venäjällä == Sukunimi == *Antti Haapala, stand up -koomikko ja käsikirjoittaja *Arto Haapala (s. 1959), humanisti, professori *Eero Haapala (s. 1989), pikajuoksija ja pituushyppääjä *Eero Haapala (s. 1996), jalkapalloilija *Esko Haapala (1927–2019), diplomi-insinööri, yritysjohtaja, energianeuvos *Heikki Haapala (s. 1942), everstiluutnantti *Henrik Haapala (s. 1994), jääkiekkoilija *Hilja Haapala (oik. Hilja Janhonen, 1877–1958), kirjailija *Ida Haapala (s. 2001), suunnistaja *Ilmari Haapala (s. 1939), geologi, professori *Jari Haapala, urheilutoimittaja ja -selostaja *Jussi Albert Haapala (1927–2008), talousrikollinen *Jyrki Haapala, tanssitaiteilija *Kari Haapala, gospelmuusikko *Leevi Haapala (s. 1972), Taideyliopiston Kuvataideakatemian professori *Matti Haapala (1858–1912), maanviljelijä ja valtiopäivämies *Paavo Haapala (1906–2002), geologi, professorin arvonimi *Pertti Haapala (s. 1954), historiantutkija *Tapio Haapala (s. 1965), kuvataiteilija *Timo Haapala (s. 1964), Ilta-Sanomien politiikan erikoistoimittaja *Toivo Haapala (1941–2020), helluntailiikkeen vaikuttaja ja hengellinen kirjailija *Tuomas Haapala (s. 1979), jalkapalloilija *Tyko Haapala alias Tykopaatti (s. 1982), rap-artisti *Vesa Haapala (s. 1971), runoilija ja kotimaisen kirjallisuuden lehtori. === Kuvitteellisia henkilöitä === * Inka Haapala, tv-sarjassa Salatut elämät. Luokka:Luettelot henkilöistä sukunimen mukaan en:Haapala (surname)
Metsäkulman kappeli

Metsäkulman kappeli on Kotka–Kymin seurakunnan siunauskappeli Kotkassa Suulisniemen kaupunginosassa. Kappeli valmistui vuonna 1955 ja sen suunnitteli arkkitehti Elli Toikka. Kappelissa on 120 istumapaikkaa. Metsäkulman hautausmaa otettiin käyttöön vuonna 1925. == Lähteet == Luokka:Kotkan kirkkorakennukset
Parikan kappeli

Parikan kappeli Kotka–Kymin seurakunnan tiloihin kuuluva siunauskappeli Kotkassa Koivulan kaupunginosassa. Kappeli valmistui vuonna 1960 ja sen suunnitteli arkkitehti Lauri Heinänen. Kappelissa on 108 istumapaikkaa. Parikan hautausmaa on perustettu 1910-luvulla. Hautausmaan suunnitteli arkkitehti Ola Manström. ==Lähteet== Luokka:Kotkan kirkkorakennukset
Laajakosken kappeli

Laajakosken kappeli on Kotka–Kymin seurakunnan tiloihin kuuluva siunauskappeli Kotkassa Laajakosken kylässä. Nykyinen kappelirakennus valmistui vuonna 2003 ja sen suunnitteli arkkitehti Ulla Hovi. Kappelissa on 120 istumapaikkaa. Laajakosken hautausmaa otettiin käyttöön vuonna 1920. Hautausmaan yhteyteen rakennettiin ensimmäinen siunauskappeli 1950-luvulla, joka purettiin nykyisen paikalta. ==Lähteet== Luokka:Kotkan kirkkorakennukset
Uppopallon maailmanmestaruuskilpailut

Uppopallon maailmanmestaruuskilpailut ovat uppopallon merkittävin maajoukkuekilpailu. Ne käytiin ensimmäisen kerran 1980 ja vuodesta 1983 kilpailut on järjestetty neljän vuoden välein. Suomella on miesten puolelta yksi mestaruus vuodelta 2007. Naisten sarja tuli MM-kilpailujen ohjelmaan 1991. == Mitalistit == === Miehet === Vuosi Kilpailupaikka Kultaa Hopeaa Pronssia 1980 Müllheim 1983 Malmö 1987 Zürich 1991 Kööpenhamina 1995 Cali 1999 Essen 2003 Fredericia 2007 Bari 2011 Helsinki 2015 Cali 2019 Graz 2023 Montreal === Naiset === Vuosi Kilpailupaikka Kultaa Hopeaa Pronssia 1991 Kööpenhamina 1995 Cali 1999 Essen 2003 Fredericia 2007 Bari 2011 Helsinki 2015 Cali 2019 Graz 2023 Montreal == Lähteet == == Aiheesta muualla == * CMAS - About Underwater Rugby Luokka:Uppopallo Luokka:Maailmanmestaruuskilpailut
Veikko Myller

Veikko Antero Myller (s. 30. tammikuuta 1951 Joensuu) on suomalainen kuvanveistäjä.Kuvataiteilijamatrikkeli ==Henkilöhistoria== Myller syntyi liikkeenharjoittaja Yrjö Myllerin Hellin Kemppaisen perheeseen. Hänen puolisonsa vuodesta 1973 on taidemaalari Irja Kristiina Puhakka. Myller opiskeli Turun Taideyhdistyksen piirustuskoulussa kuvanveistoa 1969–1972. Hän on ollut kuvanveiston tuntiopettaja Espoon työväenopistossa 1980–1989 ja 1995–2005, Itä-Helsingin kansalaisopistossa 1985–1989 sekä Helsingin taiteilijaseurassa 1991–1995 ja vuodesta 2006. ==Taiteellinen tuotanto== Myllerin julkisia veistoksia ovat Risto Rytin muistomerkki ja Tapio Rautavaaran muistomerkki Kulkurin uni Helsingissä. Lisäksi hänen teoksiaan on useiden museoiden kokoelmissaCV Veikko Myller Info ja niitä on ollut esillä näyttelyissä kotimaassa ja ulkomailla. Rautavaaran muistomerkissä Kulkurin uni (2000) nähdään joutsen ja kitaraa soittava mies. Muistomerkin teetti Tapio Rautavaara -seura ry.Tapio Rautavaaran muistomerkki / Kulkurin uni Julkiset veistokset Helsingin taidemuseo Rytin muistomerkki Vastuun vuodet (1994) muodostuu geometrisista perusmuodoista ja lähestyy konstruktivismia.Risto Rytin muistomerkki Julkiset veistokset Helsingin taidemuseo Se valittiin voittajaksi kilpailussa, johon osallistui 130 työtä.Suomen presidenttien muistomerkit Valtioneuvosto Myller sai valtion kolmivuotisen taiteilija- apurahan vuonna 1997 ja taiteilijaeläkkeen vuonna 2016. == Lähteet == Luokka:Suomalaiset kuvanveistäjät Luokka: Suomalaiset opettajat Luokka:Vuonna 1951 syntyneet Luokka:Elävät henkilöt
Jean-Marie Leclair

Jean-Marie Leclair l'aîné (1697–1764) oli barokkiviulisti ja säveltäjä. Häntä pidetään ranskalaisen viulukoulun perustajana. Hänen veljensä Jean-Marie Leclair nuorempi (1703–77), Pierre Leclair (1709–84) ja Jean-Benoît Leclair olivat myös muusikkoja. ==Elämä== Leclair syntyi Lyonissa. Oltuaan jonkin aikaa Rouenissa tanssijana hänestä tuli Torinon oopperan ensitanssija ja balettimestari. Hän opiskeli Torinossa viulunsoittoa Arcangelo Corellin oppilaan J. B. Somisin, ns. Piemonten viulukoulun perustajan, johdolla. Vuonna 1728 hän tuli Pariisiin, missä hänen taituruutensa sai osakseen huomiota Concert Spirituel -esityksissä. Vuosina 1734–1736 Leclair oli hovikapellin jäsen. Vuonna 1743 hän asettui lopullisesti Pariisiin, missä hänen suojelijanaan oli hänen oppilaansa Gramontin herttua, jonka yksityisteatterin konserttimestarina hän toimi aina kuolemaansa saakka. Leclair vaikutti Ranskan soitinmusiikkiin sekä viulistina että säveltäjänä. Hänen tekniikkansa oli verrattavissa ajan etevimpien italialaisten viulistien tekniikkaan. Yhdistämällä italialaiset tyylipiirteet ranskalaiseen perinteeseen Leclair saavutti sävellyksissään persoonallisen yhtenäisyyden. Leclairin 12 viulukonserttoa lajinsa ensimmäisinä Ranskassa ovat vertailukelpoiset tuon ajan italialaisten mestarien teosten kanssa. Hänen ainoa oopperansa Scylla et Glaucus (1746) on soinnitukseltaan ja harmoniikaltaan lähellä Rameauta. ==Murha== Vuonna 1758, toisen avioliiton purkautumisen jälkeen, Leclair osti pienen talon vaaralliselta alueelta Pariisista. Sieltä hänet löydettiin kuoliaaksi puukotettuna lokakuussa vuonna 1764. Vaikka murha on jäänyt selvittämättä, on mahdollista, että tekijä oli hänen ex-vaimonsa – motiivina taloudellinen hyöty – joskin vahvin epäily kohdistuu hänen veljenpoikaansa Guillaume-François Vialiin. Luokka:Ranskalaiset säveltäjät Luokka:Ranskalaiset oopperasäveltäjät Luokka:Barokkisäveltäjät Luokka:Vuonna 1697 syntyneet Luokka:Vuonna 1764 kuolleet
Toukonirkko

Toukonirkko (Odontosia carmelita) on yleinen kevään ja alkukesän yöperhonen. Vanhemmassa kirjallisuudessa se esiintyy toukonirhasiipenä. == Koko ja ulkonäkö == Toukonirkko on perusväriltään harmaanruskea perhonen, jonka siivissä on yleensä selvä violetti sävy. Siivet ovat läpikuultavat ja melko yksiväriset. Etusiiven etureunassa on kellanvalkoinen, kolmionmuotoinen laikku. Siiven takareunassa on muusta siivestä selvästi erottuva tumma suomutupsu. Takasiivet ovat etusiipien väriset, ja niiden poikki kulkee vaalea viiru. Takasiiven takakulma on yleensä muuta siipeä tummempi. Sekä etu- että takasiiven ulkosyrjät ovat kontrastisen mustavalkoiset. Keskiruumis on mustanruskea, takaruumis vaaleamman ruskea. Naaras on selvästi koirasta kookkaampi. Siipiväli on koiraalla 38-43 mm ja naaraalla 41-48 mm.Svenska fjärilar UK Moths Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0. Toukka on selkäpuolelta vaaleanvihreä, vatsapuolelta sinivihreä, ja sen sivuilla on vaaleat pitkittäisjuovat, joihin liittyy punertavia täpliä.Kimmo Silvonen: toukka == Levinneisyys ja lentoaika == Toukonirkko on yleinen perhoslaji, jota tavataan Pyreneiltä Mongoliaan ulottuvalla vyöhykkeellä.Norges sommerfugler Suomessa toukonirkkoa on tavattu Inarin korkeudelle saakka. Perhoset lentävät yhtenä sukupolvena huhtikuun lopulta kesäkuun alkuun huipun ollessa toukokuun lopulla.Perhoswiki == Elinympäristö ja elintavat == Toukonirkko viihtyy koivikoissa sekä koivua kasvavissa sekametsissä. Koiraat lentävät melko hidasta ja heittelehtivää lentoa muutamien metrien korkeudella, ja naaraat ilmeisesti pysyttelevät enimmäkseen puiden latvustoissa. Lento ajoittuu hämärän laskeutumisesta keskiyöhön, mutta voi lämpiminä öinä jatkua aamun puolelle. Koiraat lentävät valolle, naaraat erittäin harvoin. Päivisin perhosia voi tavata lepäämästä koivujen rungoilta. Naaras munii 100-300 munaa lehtien alapinnoille. Toukkia tavataan harvoin, sillä ne pysyttelevät korkealla latvustoissa, mutta laskeutuvat kuitenkin kesä-heinäkuun vaihteessa koteloitumaan maahan. Kotelo talvehtii, joskus jopa kolme kertaa. == Ravintokasvi == Toukka syö koivujen (Betula) lehtiä. == Lähteet == == Aiheesta muualla == * Suomen Lajitietokeskus: Toukonirkko – Odontosia carmelita * Suomen perhostutkijain seura: toukonirkko * Suomen perhostutkijain seura: tummat nirkot - lajien erottavia tuntomerkkejä * Bestimmungshilfe des Lepiforums * Moths and Butterflies of Europe and North Africa * Vlindernet Luokka:Nirkot
Uppopallon Euroopan-mestaruuskilpailut

Uppopallon Euroopan-mestaruuskilpailut on uppopallon maajoukkueturnaus, joka käytiin ensimmäisen kerran 1978. Vuodesta 1981 kilpailut on järjestetty neljän vuoden välein. Naisten sarja tuli EM-kilpailujen ohjelmaan 1989. == Mitalistit == === Miehet === Vuosi Kilpailupaikka Kultaa Hopeaa Pronssia 1978 1981 1985 1989 1993 1997 Göteborg 2001 Sandefjord 2005 Helsinki 2010 Firenze 2017 Helsinki === Naiset === Vuosi Kilpailupaikka Kultaa Hopeaa Pronssia 1989 1993 1997 Göteborg 2001 Sandefjord 2005 Helsinki 2010 Firenze 2017 Helsinki == Lähteet == Luokka:Uppopallo Luokka:Euroopan-mestaruuskilpailut
Fist of Legend

Fist of Legend () on vuonna 1994 ensi-iltansa saanut hongkongilainen toimintaelokuva. Elokuvan on ohjannut Gordon Chan ja myös käsikirjoittanut Chen yhdessä Lan Kay-toan ja Kwong Kim-yipin kanssa. Pääosassa esiintyy Jet Li. Elokuva sijoittuu Kiinan-Japanin sodan alkuvuosiin. Elokuva on uusioversio Bruce Leen tähdittämästä Vihan nyrkki -elokuvasta. ==Juoni== Chen Zhen on kiinalainen opiskelija shangaista, joka käy koulua Kyoton yliopistossa. Hän saa kuulla koulussa kungfu-mestarinsa Hou Ting-An kuolleen kaksintaistelussa. Zhen päättää palata takaisin Kiinaan ottamaan selvää mitä todella tapahtui. Zhen päättää haastaa mestarinsa voittajan, karate mestarin Ryuichi Akutagawan. Voitettuaan helposti Akutagawan, Zhen epäilee mestarinsa joutuneen myrkytyksen uhriksi. Saatuaan selville epäilyksensä olevan oikeassa tieto leviää myös poliiseille. Zhen joutuu pian japanilaisten silmätikuksi ja he yrittävät päästä hänestä eroon eri keinoilla. == Rooleissa == ==Palkinnot== ===Ehdokkuudet=== *Golden Rooster **1995 Paras yhteistuotettu elokuva *Hong Kong Film **1995 Paras toimintakoreografia: Yuen oo-ping ==Aiheesta muualla== *Leffatykin arvostelu Luokka:Hongkongilaiset toimintaelokuvat Luokka:Vuoden 1994 elokuvat Luokka:Kungfuelokuvat
Karhulan keskuskenttä

Karhulan keskuskenttä on yleisurheilukenttä Kotkassa Karhulan kaupunginosassa. Kenttä rakennettiin 1940-luvun lopulla ja siellä järjestettiin Kalevan kisat vuonna 1949. Kentän viereen entiselle hiekkakentälle rakennettiin vuonna 2010 jalkapallokentän viralliset mitat täyttävä tekonurmikenttä. ==Lähteet== Luokka:Kotkan urheilupaikat Luokka:Suomen urheilukentät
Ruonalan urheiluhalli

Ruonalan urheiluhalli tai Kotkan urheiluhalli on Kotkassa Ruonalan kaupunginosassa sijaitseva urheiluhalli. Halli on myös loka-marraskuussa järjestettävien Kymen Suurmarkkinoiden tapahtumapaikka. == Varustus == Hallissa on 51 × 90 metrin kokoinen jalkapallokenttä, pesäpallokenttä, noin 120 metrin pituinen juoksusuora, hyppy- ja heittoalue, pesäpallokenttä, 3 kpl sulkapallokenttiä ja voimailupiste. ==Lähteet== Luokka:Kotkan urheiluhallit
Espanjan parlamenttivaalit 2011

Espanjan parlamenttivaalit 2011 järjestettiin ennenaikaisina 20. marraskuuta. Alun perin vaalien olisi pitänyt olla maaliskuussa 2012, mutta pääministeri José Luis Rodríguez Zapatero ilmoitti 29. heinäkuuta aikaistavansa vaaleja. Päähallituspuolueen, eli sosialistisen työväenpuolueen pääministeriehdokkaana oli Alfredo Pérez Rubalcaba, joka valittiin ehdokkaaksi heinäkuussa 2011. Kansanpuolueen pääministeriehdokas oli kolmatta kertaa ehdolla oleva puolueen johtaja Mariano Rajoy. Pääministeri José Luis Rodríguez Zapatero ilmoitti jo keväällä, ettei aio asettua ehdolle. Kansanpuolue sai ehdottoman enemmistön edustajainhuoneeseen ja Rajoysta tuli pääministeri. ==Tulokset== Puolue Äänet % Paikat Kansanpuolue 10.866.566 44,63 186 Espanjan sosialistinen työväenpuolue 7.003.511 28,76 110 Yhdistynyt vasemmisto 1.686.040 6,90 11 Liitto, edistys ja demokratia 1.143.225 4,70 5 Convergència i Unió 1.015.691 4,20 16 Amaiur 334.498 1,40 7 Baskien kansallispuolue 324.317 1,33 5 Katalonian tasavaltalainen vasemmisto 256.985 1,06 3 Bloque nacionalista galego 184.037 0,76 2 Kanarian koalitio 143.881 0,59 2 Muut 3 Yhteensä 24 348 886 100 % 350 == Lähteet == == Aiheesta muualla == Luokka:Vuoden 2011 vaalit Parlamenttivaalit 2011
Orson

Orson voi tarkoittaa seuraavia: ==Etunimi== * Orson Welles, yhdysvaltalainen elokuvaohjaaja * Orson Scott Card, yhdysvaltalainen tieteis- ja fantasiakirjailija * Orson Bean, yhdysvaltalainen näyttelijä * Orson Squire Fowler, Yhdysvaltalainen arkkitehti ja kirjailija ==Muita== * Orson, yhdysvaltalainen rock-yhtye * Orson, yhdysvaltalaisen Jim Davisin luoma sarjakuva * Orson, kunnallishallinnoton alue Yhdysvaltain Pennsylvaniassa * Orson Hodge, kuvitteellinen henkilö, Bree Hodgen aviomies televisiosarjasta Täydelliset naiset
Syksyllä Palmasiin

Syksyllä Palmasiin on rap-yhtye Kuningas Pähkinän ja Setä Tamun vuonna 2011 julkaisema EP. Se julkaistiin vain internetissä SoundCloud-musiikkipalvelussa ja ladattavina mp3-tiedostona. Kappaleesta "Kannut (Kesä 2011)" on julkaistu musiikkivideo. == Kappaleet == # # # == Aiheesta muualla == Syksyllä Palmasiin -EP:n lataussivu Luokka:Vuoden 2011 EP:t Luokka:Kuningas Pähkinän & Setä Tamun albumit Luokka:Suomalaiset hip hop -EP:t
Thomas Bradwardine

thumb|Geometria speculativa, 1495 Thomas Bradwardine (n. 1300–1349) oli englantilainen skolastikko, tieteilijä ja lyhyen aikaa Canterburyn arkkipiispa. Bradwardine kehitti matemaattisen malin Aristoteleen mekaniikalle. Hänen seuraajiaan kutsuttiin Mertonin kalkulaattoreiksi. Vuonna 1349 Canterburyn kaanonit valitsivat hänet arkkipiispaksi John de Stratfordin kuoltua, mutta Edvard III nimitti mieluummin kanslerinsa John de Uffordin. Ufford kuoli ruttoon 2. toukokuuta ja paavi Klemens VI vihki Bradwardinen arkkipiispaksi Avignonissa. Hän kuoli myös ruttoon palattuaan Englantiin elokuussa 1349. == Lähteet == Luokka:Canterburyn arkkipiispat Luokka:Katoliset arkkipiispat Luokka:Keskiajan filosofit Luokka:Skolastikot Luokka:1300-vuosikymmenellä syntyneet Luokka:Vuonna 1349 kuolleet
Bad Meets Evil

Bad Meets Evil on yhdysvaltalainen rapduo johon kuuluvat Royce da 5'9" (oik. Ryan Montgomery) sekä Eminem (oik. Marshall Bruce Mathers III). Duo tunnetaan muun muassa Eminemin ensimmäiseltä menestyslevyltä The Slim Shady LP, jolla on heidän kappaleensa " Bad Meets Evil" sekä EP:ltä Hell: The Sequel. Ennen hajoamistaan duo äänitti monia underground kappaleita, joista esimerkiksi yksi on kappale "Renegade", joka lopulta päätyi Jay-Z:n The Blueprint levylle. Kappaleessa Royce da 5'9" korvattiin Jay-Z:llä. Heidän kappaleensa on muun muassa Scary Movie elokuvassa. Bad Meets Evil hajosi 2000-luvun alussa. Vuonna 2010 he sopivat riitansa ja levyttivät EP:n Hell: The Sequel, joka nousi julkaisupäivänään Yhdysvaltojen listaykköseksi. Uudelta levyltä on julkaistu tähän mennessä kaksi musiikkivideota Lighters ja Fast Lane. == Diskografia == === EP:t === *Hell: The Sequel (2011) === Singlet === *Nuttin' to Do (1999) *Scary Movies (1999) *Fast Lane (2011) *Lighters (Bruno Marsin kanssa) (2011) Luokka:Eminem Luokka:Yhdysvaltalaiset duot Luokka:Yhdysvaltalaiset hip hop -yhtyeet
Pyöräily kesäolympialaisissa 2012

Pyöräilyssä kilpailtiin Lontoon 2012 kesäolympialaisissa 28. heinäkuuta – 12. elokuuta. Tapahtumia oli yhteensä 18. Kilpailijoita oli 528. Tapahtumien osalta ratapyöräilyyn tuli useita muutoksia edellisiin kesäolympialaisiin verrattuna. Miehiltä poistuivat pisteajo, henkilökohtainen takaa-ajo ja madison. Tilalle tuli omnium. Naisilta puolestaan poistuivat pisteajo ja henkilökohtainen takaa-ajo, joiden tilalle tulivat keirin, omnium, joukkuetakaa-ajo ja joukkuesprintti. ==Tapahtumat== ===Maantiepyöräily=== Maantiepyöräily järjestettiin 28. heinäkuuta – 1. elokuuta. Maantieajot järjestettiin The Mallilla ja aika-ajot Hampton Courtissa. Miehet: *Maantieajo *Aika-ajo Naiset: *Maantieajo *Aika-ajo ===Ratapyöräily=== Ratapyöräily järjestettiin 2. – 7. elokuuta London Velodromessa. Miehet: *Eräajo *Joukkuesprintti *Keirin *Omnium *Joukkuetakaa-ajo Naiset: *Eräajo *Joukkuesprintti *Keirin *Omnium *Joukkuetakaa-ajo ===BMX-pyöräily=== BMX- pyöräily järjestettiin 8. – 10. elokuuta London Veloparkissa. Miehet: *BMX- pyöräily Naiset: *BMX-pyöräily ===Maastopyöräily=== Maastopyöräily järjestettiin 11. – 12. elokuuta Hadleighissa, Essexissä. Miehet: *Maastopyöräily Naiset: *Maastopyöräily == Mitalistit == === Mitalitaulukko === 1 align=left 8 2 2 12 2 align=left 1 4 1 6 3 align=left 1 3 0 4 4 align=left 1 2 3 6 5 align=left 1 2 1 4 6 align=left 1 1 1 3 7 align=left 1 0 2 3 8 align=left 1 0 0 1 8 align=left 1 0 0 1 8 align=left 1 0 0 1 8 align=left 1 0 0 1 12 align=left 0 2 1 3 13 align=left 0 1 2 3 14 align=left 0 1 0 1 15 align=left 0 0 2 2 16 align=left 0 0 1 1 16 align=left 0 0 1 1 16 align=left 0 0 1 1 16 align=left 0 0 1 1 Yhteensä Yhteensä 18 18 19 55 === Maantiepyöräily === Miesten maantieajo tiedot Naisten maantieajo tiedot Miesten aika-ajo tiedot Naisten aika-ajo tiedot === Ratapyöräily === Miesten keirin tiedot Naisten keirin tiedot Miesten omnium tiedot Naisten omnium tiedot Miesten joukkuetakaa-ajo tiedot Ed Clancy Geraint Thomas Steven Burke Peter Kennaugh Jack Bobridge Glenn O'Shea Rohan Dennis Michael Hepburn Sam Bewley Aaron Gate Marc Ryan Jesse Sergent Westley Gough Naisten joukkuetakaa-ajo tiedot Danielle King Laura Trott Joanna Rowsell Sarah Hammer Dotsie Bausch Jennie Reed Tara Whitten Gillian Carleton Jasmin Glaesser Miesten eräajo tiedot Naisten eräajo tiedot Miesten joukkuesprintti tiedot Philip Hindes Chris Hoy Jason Kenny Grégory Bauge Michaël D'Almeida Kévin Sireau René Enders Maximilian Levy Robert Förstemann Naisten joukkuesprintti tiedot Kristina Vogel Miriam Welte Gong Jinjie Guo Shuang Kaarle McCulloch Anna Meares === Maastopyöräily === Miesten maastoajo tiedot Naisten maastoajo tiedot === BMX === Miesten BMX tiedot Naisten BMX tiedot == Lähteet == == Aiheesta muualla == *BMX-pyöräily Lontoon 2012 olympialaisten sivuilla *Maantiepyöräily Lontoon 2012 olympialaisten sivuilla *Maastopyöräily Lontoon 2012 olympialaisten sivuilla *Ratapyöräily Lontoon 2012 olympialaisten sivuilla Luokka:Kesäolympialaiset 2012 2012 Luokka:Yhdistyneen kuningaskunnan pyöräily
Lassi Utsjoki

Lassi Bernhard Konstantin Utsjoki (vuoteen 1935 Schlüter, 10. lokakuuta 1893 Utsjoki – 1. syyskuuta 1957 Jyväskylä) oli Keskisuomalaisen toimittaja, merkittävä jyväskyläläinen musiikkimies ja kulttuuripersoona sekä lauluntekijä. ==Perhetausta ja opinnot== Utsjoen vanhemmat olivat nimismies Lauri Schluter ja Elin Sarlin. Hänen vaimonsa oli Aino o.s. Kauppinen. Utsjoki opiskeli neljä vuotta Helsingin musiikkiopistossa ennen toimittajaksi ryhtymistään. ==Työelämä== Utsjoki toimi toimittajana sanomalehti Keskisuomalaisessa vuosina 1922–1957. Hän oli myös Viitasaaren Seutu -lehden päätoimittajana vuosina 1944–1956. Nuori Utsjoki aloitti Keskisuomalaisen toimittajana kirjoittaen ensin pikkuartikkeleita lähinnä musiikista ja urheilusta. Varsinaisen toimittajan viran hän sai lehdestä vuonna 1925. Vuodesta 1932 lähtien hän toimi lehden toimitussihteerinä. Puuma‑nimimerkillä kirjoittanut Utsjoki tunnettiin etenkin pakinoistaan. Yleisestä käytännöstä poiketen hän käytti nimimerkkiään toisinaan myös uutisjutuissa. == Harrastukset == Toimittajan työn lisäksi Utsjoki oli taiteilija, viuluniekka, yleisöjuhlien esiintyjä, säveltäjä ja sanoittaja sekä musiikkipedagogi. Hän opetti viulunsoittoa muun muassa Jyväskylän seminaarissa vuosina 1927–1936. Kuorolaulu oli niin ikään hänelle läheinen. Hän oli mieskuoro Sirkkojen, naiskuoro Vappujen ja Vaajan Laulun kuoronjohtaja. Hän sävelsi useita kuorolauluja. Utsjoen sävellyksiä ovat muun muassa Elli Tuomiston tekstiin tehty sotavuosien suosikki Vartiossa eli ”Mä vartiossa seison ...” ja ”Tuulia”, jonka sanat ja sävel ovat Utsjoen käsialaa. Utsjoki oli Keljon lentokerhon perustajajäsen. Mieskuoro Sirkkojen johtajana vuosina 1922–1932. Hän toimi Keski-Suomen riistapäällikkönä useita vuosia. == Lähteet == * * ===Viitteet=== Luokka:Suomalaiset toimittajat Luokka:Vuonna 1893 syntyneet Luokka:Vuonna 1957 kuolleet Luokka:Jyväskylän musiikki
Lívia Rév

Lívia Rév (5. heinäkuuta 1916 Budapest – 28. maaliskuuta 2018La grande pianiste Lívia Rév est morte ) oli unkarilaissyntyinen pianisti. Hän aloitti musiikinopintonsa vuonna 1923 ja voitti yhdeksänvuotiaana Grand Prix des Enfants Prodiges'n. Hän valmistui vuonna 1938 Budapestin Franz Liszt -akatemiasta, jossa oli opiskellut Leo Weinerin ja Arnold Székelyn johdolla. Häntä opetti lisäksi Robert Teichmüller Leipzigin ja Paul Weingarten Wienin konservatoriossa. Hän voitti myös Grand Prix de l’Académie Franz Liszt'n.Naxos.com: LIVIA REV Rév kutsuttiin vuonna 1946 osallistumaan Marguerite Long - / Jacques Thibaud -kilpailuun Pariisissa. Malcolm Sargent toi hänet brittiläisen yleisön tietoisuuteen, ja hän saavutti 1950-luvulla laajaa suosiota esiintymisillään Lontoossa. Kapellimestareita, joiden kanssa hän työskenteli, olivat muiden muassa Adrian Boult, André Cluytens, Eugen Jochum, Josef Krips, Rafael Kubelík, Hans Schmidt-Isserstedt, Konstantin Silvestri ja Walter Susskind. Vuonna 1963 Rév teki Rockefeller Instituten kutsumana ensiesiintymisensä Yhdysvalloissa. New Yorkin -debyytti toteutui myöhemmin menestyksellisenä resitaalina The Town Hallissa. Sen lisäksi, että on esiintynyt laajalti eri maanosissa, Rév on opettanut Université Musicale Internationale de Parisissa ja pitänyt mestarikursseja lisäksi Pariisin Institut Hongrois'ssa. Hänen levytystensä joukkoon kuuluvat kokonaislevytykset Debussyn preludeista, Chopinin nocturneista ja Mendelssohnin Lauluista ilman sanoja. Ranskassa asunut Rév jatkoi uraansa yli 90-vuotiaaksi. == Lähteet == Luokka:Unkarilaiset pianistit Luokka:Yli satavuotiaiksi eläneet unkarilaiset Luokka:Vuonna 1916 syntyneet Luokka:Vuonna 2018 kuolleet
Kurt McKinney

Kurt McKinney (s. 15. helmikuuta 1962 Louisville, Kentucky, Yhdysvallat) on yhdysvaltalainen Soap Opera Digest -palkittu näyttelijä. Hänen ensimmäinen roolinsa oli vuonna 1986 elokuvassa Haastaja. Sittemmin McKinney esiintyi televisiosarjoissa, kuten Alf, General Hospital ja As the World Turns. Ennen näyttelijäuraansa McKinney harrasti taekwondoa, josta hän saavutti mustan vyön, ja oli potkunyrkkeilyn amatöörimestari.Kurt McKinney retrojunk.com Viitattu 16.8.2011 ==Lähteet== ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1962 syntyneet Luokka:Elävät henkilöt
Imran Khan (näyttelijä)

Imran Khan (syntymänimeltään Imran Pal; s. 13. tammikuuta 1983 Madison, Wisconsin) on yhdysvaltalaissyntyinen intialainen näyttelijä, joka työskenteli hindinkielisissä elokuvissa. Khan esiintyi lapsinäyttelijänä elokuvissa Qayamat Se Qayamat Tak (1988) ja Jo Jeeta Wohi Sikandar (1992). Hän teki ensiesiintymisensä aikuisena romanttisessa komediassa Jaane Tu… Ya Jaane Na (2008), joka oli sekä yleisö- että arvostelumenestys. Khan voitti roolistaan parhaan miestulokkaan Filmfare Awards -palkinnon. Hänen kaksi seuraavaa elokuvaansa eivät menestyneet, mutta hän näytteli myöhemmin useassa menestyselokuvassa kuten I Hate Luv Storys (2010), Delhi Belly (2011), Mere Brother Ki Dulhan (2011) ja Ek Main Aur Ekk Tu (2012). Khania pidettiin yhtenä suosituimmista, tyylikkäimmistä ja komeimmista julkisuuden henkilöistä Intiassa. Khan on myös aktivisti, ja hän on kirjoittanut artikkeleita Hindustan Times -sanomalehteen. == Yksityiselämä == Imran Khan syntyi Imran Palina Madisonissa, Wisconsinin osavaltiossa Yhdysvalloissa. Hänen vanhempansa ovat hinduisä Anil Pal ja muslimiäiti Nuzhat Khan, jotka erosivat hänen ollessaan puolitoistavuotias, minkä vuoksi hän käyttää sukunimenään Khania Palin sijasta. Elokuvantekijä Nasir Hussain on hänen isoisänsä ja näyttelijä Aamir Khan on hänen äitinsä serkku. Khan on isänsä puolelta bengali. Khan meni naimisiin pitkäaikaisen tyttöystävänsä Avantika Malikin kanssa 10. tammikuuta 2011. Heidän tyttärensä syntyi kesäkuussa 2014. == Filmografia == Vuosi Elokuva Rooli Muuta 1988 Qayamat Se Qayamat Tak Nuori Raj 1992 Jo Jeeta Wohi Sikandar Nuori Sanjaylal 2008 Jaane Tu… Ya Jaane Na Jai Singh Rathore Parhaan miestulokkaan Filmfare Awards -palkinto Kidnap Kabir Sharma 2009 Luck Ram Mehra 2010 I Hate Luv Storys Jay Dhingra Jhootha Hi Sahi Akash (ääni) Break Ke Baad Abhay Gulati 2011 Delhi Belly Tashi Dorjee Lhatoo Mere Brother Ki Dulhan Khush Agnihotri 2012 Ek Main Aur Ekk Tu Rahul Kapoor 2013 Matru Ki Bijlee Ka Mandola Hukum Singh Matru Bombay Talkies Itsenään Erikoisesiintyminen laulussa ”Apna Bombay Talkies” Once Upon ay Time in Mumbai Dobaara! Aslam Gori Tere Pyaar Mein Sriram Venkat 2015 Katti Batti Maddy Sharma == Lähteet == == Aiheesta muualla == * * Luokka:Intialaiset näyttelijät Luokka:Yhdysvaltalaiset näyttelijät Luokka:Lapsinäyttelijät Luokka:Vuonna 1983 syntyneet Luokka:Elävät henkilöt
Uimahypyt kesäolympialaisissa 2012

Uimahypyissä kilpailtiin Lontoon 2012 kesäolympialaisissa 29. heinäkuuta – 11. elokuuta London Aquatics Centressä. Tapahtumia oli kahdeksan, joista neljä miehille ja neljä naisille. Kilpailijoita oli yhteensä 136. Kilpailijoiden piti olla täyttänyt 14 vuotta 31. joulukuuta 2012 mennessä, jotta he saivat osallistua kilpailuun. ==Karsinnat== Jokainen kansallinen olympiakomitea voi saada parikilpailuihin vain yhden joukkueen ja yksilökilpailuihin kaksi kilpailijaa. ===Karsintojen aikataulu=== Tapahtuma Päivämäärä Paikka Uimahyppyjen Euroopan-mestaruuskilpailut 2011 8. – 31. maaliskuuta 2011 Torino Uinnin maailmanmestaruuskilpailut 2011 16. – 31. heinäkuuta 2011 Shanghai Aasia-Tyynimeren junioreiden uimahyppykilpailut 19. – 21. elokuuta 2011 Wellington Aasian uimahyppy-cup 25. – 27. syyskuuta 2011 Kuala Lumpur Pan- Amerikan kisat 2011 14. – 30. lokakuuta 2011 Guadalajara FINA uimahyppyjen maailmancup 2011 20. – 26. helmikuuta 2012 Lontoo Afrikan karsintaturnaus ei järjestetty ===Lunastetut kilpailupaikat=== Tilanne uinnin maailmanmestaruuskilpailuiden 2011 jälkeen. Maa Parikilpailut Parikilpailut Parikilpailut Parikilpailut Yksilökilpailut Yksilökilpailut Yksilökilpailut Yksilökilpailut Yhteensä Yhteensä Maa Miesten 3 m Miesten 10 m Naisten 3 m Naisten 10 m Miesten 3 m Miesten 10 m Naisten 3 m Naisten 10 m Paikat Kilpailijat × × 1 1 4 6 1 1 1 1 1 2 2 × 1 2 2 6 7 × × × × 2 2 2 2 12 16 1 1 2 2 × 2 1 1 1 6 7 1 1 1 1 1 1 × × 1 1 1 1 6 8 × 1 2 1 1 6 7 × 2 1 1 1 6 7 × × × × 1 2 1 8 12 1 2 2 1 6 6 Yhteensä: 14 NOC:ia 8 8 8 8 34 34 34 34 136 ==Mitalistit== ===Miehet=== Laji Kultaa Pisteet Hopeaa Pisteet Pronssia Pisteet 3 m ponnahduslauta Ilja Zaharov 555,90 Qin Kai 541,75 He Chong 524,15 10 m kerroshypyt David Boudia 568,65 Qiu Bo 566,85 Tom Daley 556,95 3 m ponnahduslauta, parikilpailu Luo Yutong Qin Kai 477,00 Ilja Zaharov Jevgeni Kuznetsov 459,63 Troy Dumais Kristian Ipsen 446,70 10 m kerroshypyt, parikilpailu Cao Yuan Zhang Yanquan 486,78 Iván García Gérman Sánchez 468,90 David Boudia Nicholas McCrory 463,47 ===Naiset=== Laji Kultaa Pisteet Hopeaa Pisteet Pronssia Pisteet 3 m ponnahduslauta Wu Minxia 414,00 He Zi 379,20 Laura Sánchez 362,40 10 m kerroshypyt Chen Ruolin 422,30 Brittany Broben 366,50 Pandela Rinong 359,20 3 m ponnahduslauta, parikilpailu He Zi Wu Minxia 346,20 Kelci Bryant Abigail Johnston 321,90 Jennifer Abel Émilie Heymans 316,80 10 m kerroshypyt, parikilpailu Chen Ruolin Wang Hao 368,40 Paola Espinosa Alejandra Orozco 343,32 Meaghan Benfeito Roseline Filion 337,62 ==Lähteet== *Qualification System – Games of the XXX Olympiad – Fédération Internationale de Natation – Diving *Search events – Diving ==Aiheesta muualla== *Uimahypyt Lontoon 2012 olympialaisten sivuilla *
Naujoji Vilnian rautatieasema

Naujoji Vilnian rautatieasema () on Liettuan pääkaupunki Vilnan itäosissa, Naujoji Vilnian kunta-alueella sijaitseva, Liettuan rautateille kuuluva rautatieasema. Sinne on rautateitse 9 kilometriä Vilnan keskusrautatieasemalta ja asemalle liikennöi paikallisjunia tyypillisesti kerran tai kaksi tunnissa. Naujoji Vilniasta pääsee Liettuan rautateiden junilla länteen Vilnaan, Trakaihin ja Kaunasiin sekä Vilnasta koilliseen Turmantasiin meneviin juniin. Asemapihan kautta ulkomaille, esimerkiksi Latvian Daugavpilsin ja Venäjän Pietarin suuntaan, samoin kuin kaakkoon kohti Valko-Venäjän Minskiä tai kauemmaksi menevät pikajunat eivät sen sijaan pysähdy tällä asemalla. == Lähteet == == Aiheesta muualla == * Liettuan rautateiden reittihaku (litrail.lt) * Vilnan paikallisbussi reittikarttoineen ja aikatauluineen (linjat 4 ja 31 aseman lähistöltä) * Liettuan rataverkon interaktiivinen kartta (railwayz.info) * Valokuvia Vilnan asemalta ja itään johtavalta radalta, myös Naujoji Vilnian asemalta (railwayz.info) Luokka:Vilnan rakennukset ja rakennelmat Luokka:Liettuan rautatieliikennepaikat
Formula Renault 3.5 -kausi 2006

Formula Renault 3.5 -kausi 2006, oli sarjan toinen kausi. Kausi alkoi Belgian, Zolderin radalla ja päättyi Espanjan, Barcelonan radalla. Sarjan mestaruuden vei ruotsalainen Alx Danielsson, toiseksi sijoittui espanjalainen Borja García ja kolmanneksi venezuelalainen Pastor Maldonado. ==Tallit ja kuljettajat== Talli Nr. Kuljettaja Lisenssi Kisat Epsilon Euskadi 1 Steven Kane Kaikki Epsilon Euskadi 2 Davide Valsecchi Kaikki Draco Multiracing USA 3 Pastor Maldonado Kaikki Draco Multiracing USA 4 Tomas Kostka 1-6 Draco Multiracing USA 4 Miloš Pavlović Serbia 7-9 KTR 5 Robbie Kerr Kaikki KTR 6 Sean Mclntosh Kaikki Carlin Motorsport 7 Mikhail Aleshin Kaikki Carlin Motorsport 8 Colin Fleming 1-3 Carlin Motorsport 8 Sebastian Vettel 4-5 Carlin Motorsport 8 Adrian Zaugg Etelä-Afrikka 6-7, 9 Carlin Motorsport 8 Gavin Cronje Etelä- Afrikka 8 Pons Racing 9 Celso Míguez 1-6 Pons Racing 9 Tristan Gommendy 8-9 Pons Racing 10 James Rossiter Kaikki Cram Competition 11 Ben Hanley Kaikki Cram Competition 12 Miloš Pavlović Serbia 1-4 Cram Competition 12 Pasquale Di Sabatino 5-9 Jenzer Motorsport 14 Álvaro Barba Kaikki Jenzer Motorsport 15 Alessandro Bonetti 1-6 Jenzer Motorsport 15 Marco Barba 7-9 Victory Engineering 16 Álvaro Parente Kaikki Victory Engineering 18 Hayanari Shimoda 1-8 Victory Engineering 18 Oliver Jarvis 9 GD Racing 19 Matteo Meneghello 1-5 GD Racing 19 Carlos Iaconelli 7-9 GD Racing 20 Patrick Pilet 1-5 GD Racing 20 Miguel Molina 7-9 Interwetten.com 21 Eric Salignon 1-8 Interwetten.com 21 Franck Perera 9 Interwetten.com 22 Andy Soucek Kaikki EuroInternational 23 Enrico Toccacelo 1-4 EuroInternational 23 Miloš Pavlović Serbia 5-6 EuroInternational 23 Richard Keen 7 EuroInternational 23 Mehdi Bennani 8 EuroInternational 23 Alberto Valerio 9 EuroInternational 24 Pascal Kochem 1 EuroInternational 24 Mehdi Bennani 2 EuroInternational 24 Jason Tahinci 3 EuroInternational 24 Carlos Iaconelli 4-5 EuroInternational 24 Marcos Martínez 6-8 EuroInternational 24 Nil Montserrat 9 RC Motorsport 25 Borja García Kaikki RC Motorsport 26 Bruce Jouanny Kaikki Comtec Racing 27 Alx Danielsson Kaikki Comtec Racing 28 Edwin Jowsey 1 Comtec Racing 28 Jaap Van Lagen 2-3, 5 Comtec Racing 28 Carlos Iaconelli 6 Comtec Racing 28 Celso Míguez 7-9 Prema Powerteam 29 Gregory Franchi Kaikki Prema Powerteam 30 Christian Montanari Kaikki Tech 1 Racing 31 Jerome D'Ambrosio 1-4 Tech 1 Racing 31 Marco Bonanomi 5-6 Tech 1 Racing 31 Patrick Pilet 7-9 Tech 1 Racing 32 Ryo Fukuda Kaikki ==Lähteet== 2006 Luokka:Vuoden 2006 moottoriurheilu
Olavi Valavuori

Veikko Kalervo Viljo Olavi Valavuori (14. kesäkuuta 1921 Tampere – 31. elokuuta 1992) oli suomalainen taidemaalari ja keramiikkataiteilija. Hänen töitään oli ensimmäistä kertaa julkisesti näytteillä vuonna 1948. Valavuori opiskeli Suomen Taideakatemian koulussa vuosina 1943–1949. Lisäopintoja hän hankki Istituto degli Arti Ornamentali -taidekoulussa Roomassa vuonna 1956 ja Accademia di Belle Arti -taidekoulussa Ravennassa vuonna 1957. Valavuori valittiin vuonna 1953 Imatran Taideyhdistyksen piirustuskoulun ensimmäiseksi opettajaksi, ja hän toimi samalla Imatran taidemuseon intendenttinä vuoteen 1955. Sen jälkeen Valavuori toimi opettajana Teknillisessä korkeakoulussa 1956, Suomen Taideakatemian koulussa 1957–1965 ja Taideteollisessa korkeakoulussa 1968–1987. Vuonna 1956 Valavuori voitti kilpailun, joka oli järjestetty mosaiikkiteoksen hankkimiseksi Pyynikin uimahallin itäiselle päätyseinälle. Valavuoren toteuttama teos koostuu kolmesta noin neljän metrin korkuisesta naisfiguurista, joissa on vaikutteita antiikin ajan etruskien ja roomalaisten taiteesta. Keramiikkateoksen pinta-ala on noin 10 m2 ja sitä varten tarvittiin mosaiikkia noin 200 kg. Valavuoren muihin julkisiin töihin kuuluvat muun muassa Helsingin Myllykallion koulun freskomaalaus vuodelta 1957, Espoon Leppävaaran uimahallin konstruktivistinen, punahehkuinen mosaiikkiteos Spektri vuodelta 1972 ja Suomen Kaupunkiliiton Kaupunkien talon 16 m2:n mosaiikkiteos vuodelta 1983 Helsingin Kalliossa. Kaupunkien talon mosaiikkityössä on peräti 16 000 keramiikkapalaa ja 160 eri värisävyä. Valavuori maalasi muun muassa paljon muotokuvia ja hän toimi myös muotokuvamaalauksen opettajana. Hän piti 1950-luvun lopulta lähtien Suomessa noussutta abstraktin informalismin suuntausta aluksi nihilistisenä äärimmäisyysilmiönä, mutta muutti sittemmin kantojaan nähtyään Ars 1961 näyttelyn, jossa hän näki modernismin kykenevän murtamaan aiemman välinpitämättömyyden muurin ja saamaan koskettavan yhteyden katsojaan. ==Lähteet== Luokka:Suomalaiset taidemaalarit Luokka:Suomalaiset keramiikkataiteilijat Luokka:Pro Finlandia -palkitut Luokka:Vuonna 1921 syntyneet Luokka:Vuonna 1992 kuolleet
Pina

Pina (, ) on 39 kilometriä pitkä Pripetin vasen sivujoki Valko-Venäjän Brestin alueella, Drahitšynin, Ivanavan ja Pinskin piireissä sekä Pinskin kaupungissa. Joen nykyinen pääuoma on kokonaisuudessaan säännösteltyä vesistöä. Pinan aiempi uoma on erotettavissa paikoin vesitieksi rakennetun Dneprin–Bugin kanavan eteläpuolella. Myöhemmin ruopattu Pina muodostaa osan pääkanavaa ja yhtyy Dneprin sivuhaara Pripetiin Pinskin kaupungissa. Osana kanavaa, Pinan uoman leveys on 50–65 metriä. Joella on tehty hydrologisia mittauksia vuodesta 1922 lähtien. Joen valuma-alue kattaa noin 2 235 km2. Valuma-alue on alavaa, osaksi soista maastoa. Järviä on 1 % valuma-alueen pinta-alasta. Joen keskimääräinen vietto on pieni ja virtaus yleensä heikko. Alajuoksulla Pinskissä virtaus voi matalan veden aikaan kääntyä yläjuoksua kohti. Veden laatu kärsii Pinskissä teollisuuden jätevesipäästöistä. Joen tärkeimpiä sivuhaaroja ovat vasemmanpuolinen (pohjoinen) Njaslutša eli Nesluha () ja oikeanpuolen (etelän) useat kanavauomat. ==Lähteet== ==Aiheesta muualla== *Pinan hydrologisia mittaustietoja Pinskin mittauspisteestä: veden lämpötila, pinnankorkeus ja korkeuden muutos (pogoda.by) *T. A. Khvagina (2005) Polesye from the Bug to the Ubort, Minsk Vysheysha shkola, ISBN 985-06-1153-7, *Ye. N. Meshechko, A. A. Gorbatsky (2005) Belarusian Polesye: Tourist Transeuropean Water Mains, Minsk, Four Quarters. Luokka:Valko-Venäjän joet Luokka:Dneprin vesistö
Anders Holmberg

Anders Holmberg (s. 4. syyskuuta 1984) on ruotsalainen suunnistuksen MM- mitalisti. Nuorten MM-kilpailuissa 2002 Holmberg saavutti viestipronssia. Aikuisten MM-kilpailuissa hän saavutti Savoiessa 2011 sprintissä hopeaa ja suunnisti aloitusosuuden pronssia ottaneessa viestijoukkueessa. Lausannen MM- kilpailuissa 2012 hän saavutti viestissä toistamiseen pronssia ja Sotkamon MM- kilpailuissa 2013 hopeaahttp://www.woc2013.fi/ssl/woc.nsf/0/C4ED8C636E4E94E4C2257BA10041030D/$FILE/RelayResults.pdf . Seuratasolla hän edustaa Järla IF:ää. == Lähteet == Luokka:Ruotsalaiset suunnistajat Luokka:Vuonna 1984 syntyneet Luokka:Elävät henkilöt
ORP Kaszub (1986)

ORP Kaszub on Puolan merivoimien vuonna 1987 palvelukseenotettu korvetti. Se on ainoa valmistunut projektin 620 alus ja samalla ensimmäinen Puolassa valmistettu valtamerikelpoinen sotalaiva. == Valmistus == Aluksen suunnittelu aloitettiin 1971. Köli laskettiin 9. kesäkuuta 1984. Se laskettiin vesille 4. lokakuuta 1986 ja valmistui 15. maaliskuuta 1987. Alkuperäisen suunnitelman mukaan luokkaan piti valmistua seitsemän alusta, mutta ainoastaan Kaszub valmistui.Gardiner, Robert s. 312 == Palvelus == Alus oli laivaston koealuksena, kunnes se siirrettiin 1990 Puolan merivartiostolle. Tammikuussa 1991 se palautettiin laivaston hallintaan. Syyskuussa 1991 aluksen etukannelle asennettiin 76 millimetrin AK-176 tykkitorni ilman tulenjohtojärjestelmää. == Lähteet == * === Viitteet === Luokka:Puolan merivoimien korvetit